Γιαντ Βασσέμ

Το Γιαντ Βασσέμ (ή Γιαντ Βασχέμ) είναι μουσείο και αναμνηστικός χώρος αφιερωμένος στο Ολοκαύτωμα. Επίσης ασχολείται επιστημονικά με την ιστορία του Ολοκαυτώματος. Ιδρύθηκε το 1953 στα Ιεροσόλυμα μετά από απόφαση της Κνεσέτ. Σήμερα το Γιαντ Βασσέμ έχει 2 εκατομμύρια επισκέπτες ετησίως. Βρίσκεται στην δυτική περιοχή του Όρους Χερτζλ στην Ιερουσαλήμ. Το συγκρότημα Γιαντ Βασσέμ περιλαμβάνει το Μουσείο Ιστορίας του Ολοκαυτώματος, μνημεία, όπως το Μνημείο των Παιδιών και την Αίθουσα Μνήμης, το Μουσείο Τέχνης του Ολοκαυτώματος, γλυπτά, υπαίθρια αναμνηστικά μνημεία, όπως η κοιλάδα των Κοινοτήτων, μια συναγωγή, αρχεία, ένα ερευνητικό ινστιτούτο, βιβλιοθήκη, και ένα εκπαιδευτικό κέντρο: η Διεθνής Σχολή Σπουδών του Ολοκαυτώματος. Η είσοδος είναι ελεύθερη. Οι Δίκαιοι των Εθνών τιμώνται με έναν κήπο αφιερωμένο στα ονόματά τους. Παραπομπές Εξωτερικοί σύνδεσμοι Πολυμέσα σχετικά με το θέμα Γιαντ Βασσέμ στο Wikimedia Commons http://yadvashem.org/ Αρχειοθετήθηκε 2017-01-28 στο Wayback Machine. Εκπαιδευτικό υλικό - Η Διεθνής Σχολή για τη Μελέτη του Ολοκαυτώματος